เรียน คณะผู้บริหารสำนักงานเขตห้วยขวาง/ผู้เกี่ยวข้อง

เรื่อง ขอไฟส่องสว่างเพิ่มเติมบริเวณสนามวอลเล่ย์บอลสวนสมเด็จสราญราษฎร์มณีรมย์ (ใต้สะพานข้ามแยกเอกมัย)

ปัจจุบันแสงสว่างไม่เพียงพอบริเวณสนามวอลเล่ย์บอล เนื่องจากหลอดไฟที่ติดอยู่ด้านบนสะพานข้ามแยก ที่มีจำนวน 4 หลอดนั้นชำรุดทั้งหมด มีเพียงแค่ไฟส่องสว่างตามเสาที่เจ้าหน้าที่มาติดเพิ่มให้ แต่ก็ยังทำให้แสงสว่างไม่เพียงพอตรงพื้นที่บริเวณสนาม  เนื่องด้วยวอลเล่ย์บอลเป็นกีฬาที่ต้องใช้ความเร็ว และการเคลื่อนตัวในการเล่นค่อนข้างสูง จึงทำให้เป็นอุปสรรคในการเล่นเป็นอย่างมาก และอาจเกิดอันตราย

จึงใคร่ขอความอนุเคราะห์ สนับสนุนการซ่อมบำรุง หรือติดตั้งหลอดไฟเพิ่มบริเวณสนามวอลเล่ย์บอล เพื่อให้มีความสว่างเพียงพอและเหมาะสมในการเล่นกีฬาชนิดนี้ เนื่องจากปัจจุบันกีฬาวอลเล่ย์บอลกำลังเป็นที่นิยมในหมู่เยาวชนจึงทำให้มี เด็กและเยาวชนแวะเวียนมาเล่นที่สนามแห่งนี้เป็นจำนวนมาก

จึงเรียนมาด้วยความเคารพ